Frank Shuman

Frank Shuman (23. januar 1862 – 28. april 1918) var en amerikansk opfinder, ingeniør og pioner indenfor solenergi, kendt for sit arbejde med solmotorer, især dem der brugte solenergi til at opvarme vand til damp.

Karriere 

I 1892 opfandt Frank Shuman sikkerhedsglas af trådglas.  Yderligere patenter blev udstedt vedrørende processen til fremstilling af trådglas og maskiner til fremstilling af trådglas. I 1914 opfandt Shuman en proces til fremstilling af lamineret sikkerhedsglas som blev fremstillet af Safety Glass Company. I 1916 patenterede han et "advarlselssignal" til jernbaneovergange,  samt brugen af flydende ilt eller flydende luft til at drive en ubåd. 

Den 20. august 1897 opfandt Shuman en solmotor, der fungerede ved at reflektere solenergi på en-fods firkantede kasser fyldt med æter, som har et lavere kogepunkt end vand. Den indeholdt sorte rør på indersiden, som drev en mindre dampmaskine. Den lille dampmaskine kørte uafbrudt i over to år på solrige dage ved en dam ved Shumans hus.

I 1908 dannede Shuman Sun Shine Power Company med den hensigt at bygge større kraftværker. Sammen med sin tekniske rådgiver A.S.E. Ackermann og den britiske fysiker Sir Charles Vernon Boys, udviklede han et forbedret system, der anvendte spejle til at reflektere solenergi på akkumuleringskasser. Dette øgede varmekapaciteten så meget, at vand nu kunne bruges i stedet for æter. Han udviklede også en lavtryks dampturbine, da de fleste dampmaskiner i 1910 blev bygget til damp og ikke solopvarmet vand. Shumans turbine behandlede energi fire gange hurtigere end nogen anden motor på hans tid. Shuman konstruerede derefter en fuldskala dampmaskine, der blev drevet af lavtryksdamp, hvilket gjorde det muligt for ham at patentere hele solmotorsystemet i 1912. Scientific American fremhævede igen Shuman i sine udgaver af 4. februar 1911 og 30. september 1911.

Shuman stod for byggeriet af verdens første solvarmekraftværk i Maadi, Egypten (1912-1913). Shumans anlæg brugte halvcirkelformede trug til at drive en 60-70 hestekræfter motor, der pumpede 6.000 liter vand i minuttet fra Nilen til tilstødende bomuldsmarker. Hans system omfattede en række teknologiske forbedringer, herunder absorptionsplader med dobbelte ruder adskilt af et en-tommers luftrum. Selvom udbruddet af 1. Verdenskrig og opdagelsen af billig olie i 1930'erne udfordrede solenergiens fremskridt, blev Shumans vision og grundlæggende design genoplivet i 1970'erne med en ny bølge af interesse for solvarmeenergi. 

Hans hjem og laboratorier står stadig i Tacony- bydelen i Philadelphia. De blev fredet i oktober 2019, hvilket betyder, at de ikke kan rives ned eller ændres væsentligt uden den historiske kommissions tilladelse.

Shuman Genopdaget: Hemauer og Keller 
Ved den 11. internationale Cairo-biennale for moderne kunst i 2008-09 henledte det schweiziske kunstnerpar Christina Hemauer og Roman Keller opmærksomheden på Shumans solprojekt. Deres bidrag med titlen " No1 Sun Engine " bestod af to dele: En rekonstruktion af to segmenter af solmotorerne samt en stand med information om Shumans projekt og om solenergi generelt. På væggen bag informationsstanderen var der et citat (på både engelsk og arabisk) af Shuman: "En ting er jeg sikker på, og det er, at menneskeheden endelig skal bruge direkte solenergi eller vende tilbage til barbari." Frank Shuman, 1914

Shumans patenter 

 a med Arno Shuman
 b med Constantine Shuman
 c med Charles Vernon Boys

Kilde:

Referencer

Yderligere læsning 

 Jeremy Shere. Frank Shuman's Arabian Solar Dream
  This book describes Shuman's solar project in Egypt.
  This book describes Shuman's work in solar power in both the US and Egypt. Includes photos.

Amerikanere i 1800-tallet
Amerikanere i 1900-tallet
Opfindere fra USA